Stiže nova oluja! Crveni alarm upaljen za gotovo cijeli Jadran

DHMZ je za danas izdao crveno upozorenje za veći dio Jadrana što je rijetkost i događa se tek nekoliko puta godišnje. Crveni alarm označava izrazito opasno vrijeme. Udari juga mogli bi dosezati 120 km/h

<p>U petak navečer Istru i veći dio Dalmacije zahvatilo je novo nevrijeme praćeno jakim udarima juga, ponegdje i do 140 kilometara na sat. Poplavile su rive, trajektne, brodske i katamaranske linije bile su u prekidu, a jaki udari vjetra rušili su stabla.</p><h2>POGLEDAJTE VIDEO</h2><p>U Umagu se pojavila pijavica koja je prohujala kroz centar grada i ostavila dosta štete iza sebe. Jako jugo srušilo je u oko ponoći drvo na cestu iz pravca Rijeke prema Opatiji u Istarskoj ulici. Ništa bolje ne izgleda prognoza za subotu.</p><h2>Poplava u Maksimiru</h2><p>Problema ima i u Zagrebu.</p><p>Čitatelj nam javlja kako se izlio potok na Ravnicama u Maksimiru.</p><h2>Crveni alarm</h2><p>DHMZ je za danas izdao crveno upozorenje za veći dio Jadrana što je rijetkost i događa se tek nekoliko puta godišnje.</p><p>Crveni alarm označava izrazito opasno vrijeme. Udari juga mogli bi dosezati 120 kilometara na sat, a vrijeme će biti izrazito nestabilno.</p><h2>Hrvatska u subotu</h2><p>U većini krajeva pretežno oblačno s kišom koja će lokalno biti obilna, ponajprije na sjevernom Jadranu i u gorskim predjelima. Na moru su moguće i nevere. Najmanje se oborine očekuje na jugu zemlje te osobito u Slavoniji i Baranji gdje će biti djelomice sunčano s promjenljivom naoblakom i uglavnom bez kiše. Vjetar u unutrašnjosti slab i umjeren jugoistočni, u gorju s jakim udarima, a u središnjim krajevima prolazno sjeveroistočni. U Dalmaciji će puhati umjereno i jako jugo i južni vjetar, poslijepodne u jačanju na olujno, dok će na sjevernom Jadranu jugozapadnjak okrenuti na buru i sjeverac, a u noći na nedjelju zapuhat će jako jugo. Najviša dnevna temperatura zraka u većem dijelu zemlje od 15 do 20, no u središnjim i gorskim krajevima između 9 i 14 °C, piše <a href="https://meteo.hr/index.php?tab=prognoza&it=danas" target="_blank">DHMZ.</a></p><h2>Hrvatska u nedjelju</h2><p>U nedjelju slično, ali dobra vijest je da će jugo slabjeti.</p><p>Promjenljivo, kišovito i vjetrovito. Kiša već ujutro na Jadranu i predjelima uz njih, od sredine dana u središnjoj Hrvatskoj, navečer i u istočnoj. Lokalno će biti obilne oborine, a na Jadranu su moguća i grmljavinska nevremena. Puhat će umjeren do jak jugoistočni vjetar koji će u središnjim i gorskim predjelima oslabjeti tijekom dana. Na Jadranu jako i olujno jugo postupno u slabljenju i okretanju na jugozapadnjak te sjeverozapadnjak, najprije na sjevernom dijelu. Jutarnja temperatura na kopnu i sjevernom Jadranu od 9 do 14, najviša između 14 i 19 °C, a u Dalmaciji bez većeg dnevnog hoda između 14 i 19 °C, piše <a href="https://meteo.hr/index.php?tab=prognoza&it=sutra" target="_blank">DHMZ.</a></p>